jkorsvik/nowiki_second_scrape_merged huggingface dataset:
Evanger kraftverk

Evanger kraftverk er et vannkraftverk som ligger i Voss kommune i Vestland. Deler av nedslagsfeltet ligger i Vaksdal og Vik kommuner. Kraftstasjonen er bygget 1500 m inne i fjellet ved Evangervatnet. Kraftverket startet produksjonen  i 1969 og ble modifisert i 1977.
Kraftverket forsynes fra inntaksmagasinet i Askjellsdalsvatnet gjennom en 34,3 km lang tunnel med tverrsnitt på 30 m2, som da var verdens lengste vanntunnel. Tunnelen har en fallhøyde på 770 m,
Kraftverket får vann fra Modalen, Eksingedalen og Teigdalsvassdragene.  Mange av vannene i disse to vassdragene er regulerte og brukes som magasin. Nedslagsfeltet er på 254,3 km² og tilsiget på 700,8 millioner m³. Magasinkapasiteten er omkring 560 millioner m3. Etter utbyggingen ble anleggsveien mellom Teigdalen og Eksingedalen åpnet for vanlig trafikk som fylkesvei 313 (Hordaland). Det ble i alt anlagt 70 km anleggsvei i fjellet.Den ene veggen i maskinsalen er utsmykket med det største dekorasjonsarbeid i noen norsk kraftstasjon. Kunstverket ble utført av Reidar Johan Berle i 1969.
Kraftverket eies og driftes av BKK.
I forbindelse med utbygging fra 1963 ble masse fra tunneldrivingen lagt i Evangervatnet og brukt til utvidelse av tettstedet Evanger. De ble også lagt sidespor fra Bergensbanen ved Evanger stasjon over ny bro til kraftstasjonen.Kraftstasjonen er utstyrt med tre peltonturbiner med en ytelse hver 110 MW  totalt 330 MW.  Midlere årsproduksjon er på 1 267 GWh, noe som gjør det til Norges tiende største.
Kraftverket gjennomgår en stor rehabilitering i perioden 2016 til 2026. Oppgradering av vannveien er avsluttet i 2018, det ga produsjonsstans i 11 uker. I 2019 starter oppgradering av aggregatene, som skal tas ut av drift ett om gangen. Kostnaden er beregnet til 250 millioner kroner.


== Grøndalsvatn pumpe ==
Pumpestasjon som ligger under dammen i Grøndalsvatn. Tatt i bruk i 1975. Effekt er 1.36 MW.
Tunnelen går fra Askjellsdalsvatnet, via Kvandalsvatn og Grøndalsvatn.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Grøndalsvatn pumpe
Eksingedals- og Teigdalsvassdraget
BKK Arkivert 15. desember 2017 hos Wayback Machine.
Attentat

Et attentat (fra latin: attentatum, «forsøk på [forbrytelse]») er et planlagt, forsøkt eller utført angrep på person(er), som regel offentlige personer.


== Referanser ==


== Se også ==
Attentater på amerikanske presidenter


== Eksterne lenker ==
(no) Attentat i Store norske leksikon
Saltnesbrua

Saltnesbrua er ei veibru på europavei 39 i Skaun kommune i Trøndelag. Brua er 210 meter lang. Den fører veien over elven Vigda og er en del av nye E39 mellom Klett og Bårdshaug, som ble åpnet 30. juni 2005.


== Referanser ==


== Se også ==
Liste over broer i Norge
Liste over broer i Norge etter lengde
Hammersbrua

Hammersbrua er ei veibru på europavei 39 i Skaun kommune i Trøndelag. Brua er 180 meter lang. Den er en del av nye E39 mellom Klett og Bårdshaug, som ble åpnet 30. juni 2005.


== Se også ==
Liste over broer i Norge
Liste over broer i Norge etter lengde


== Referanser ==
Oksebotn kraftverk

Oksebotn kraftverk er et vannkraftverk som ligger i Voss kommune i Vestland. 
Kraftstasjonen er bygget i dagen og startet produksjonen  i 1988.
Kraftverket forsynes gjennom en 1,6 km lang tunnel fra reguleringsmagasin i  Stora Volavatnet.  Magasinkapasitet er 56,6 millioner m³, og vannet er demmet opp av en 180 000 m³ stor steinfyllingsdam.
Tunnelen har en fallhøyde på 125 m. Etter bruken i kraftverket ledes vannet inn i overføringstunnelen til Evanger kraftverk.
Nedslagsfeltet er på 45,7 km², og tilsiget på 120 millioner m³.
Kraftstasjonen er utstyrt med en francisturbin på 11 MW.  Midlere årsproduksjon er på 44 GWh.
Kraftverket eies og driftes av BKK.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Eksingedals- og Teigdalsvassdraget
Wayback Machine: Oksebotn
Rossvollbrua

Rossvollbrua er ei veibru på europavei 39 i Skaun kommune i Trøndelag. Brua er 110 meter lang. Den krysser Børselva i Børsa og er en del av nye E39 mellom Klett og Bårdshaug, som ble åpnet 30. juni 2005.


== Se også ==
Liste over broer i Norge
Liste over broer i Norge etter lengde
Kallfossbrua

Kallfossbrua er ei veibru på europavei 39 i Skaun kommune i Trøndelag. Brua er 139 meter lang. Den er en del av nye E39 mellom Klett og Bårdshaug, som ble åpnet 30. juni 2005.


== Se også ==
Storsandtunnelen
Viggjatunnelen
Liste over broer i Norge
Liste over broer i Norge etter lengde


== Referanser ==
Mjåsundbrua (Gulen)

Mjåsundbrua er ei bru på fylkesvei 4 i Gulen kommune i Sogn og Fjordane. Brua krysser Mjåsundet mellom Sandøyna og Mjømna og er en del av fastlandssambandet til øyene Byrknesøyna, Sande og Mjømna. Arbeidet med den er 217 meter lange brua startet i oktober 1992, og den ble åpnet 9. juli 1993 av fylkesordfører Sjur Hopperstad. Mjåsundbrua er bygget i stål og betong og ligger på to dominerende fyllinger. Den er malt i en varm rødfarge for å gjøre den ekstra synlig.


== Se også ==

Brandangersundet bru
Mjømnesundbrua
Nappsundbrua
Liste over broer i Norge
Liste over broer i Norge etter lengde


== Eksterne lenker ==
Sogn og Fjordane fylkesarkiv: Veg og ferje mellom Byrknesøy og fastlandet
Frekasundbrua

Frekasundbrua er ei bru på europavei 39 i Tysvær og Bokn kommuner i Rogaland. Brua krysser Frekasundet mellom fastlandet og Ognøy.


== Se også ==
Ognasundbrua
BoknasundbruaListe over broer i Norge
Liste over broer i Norge etter lengde


== Eksterne lenker ==
Structurae: Frekasund Bridge
Frekasundbrua på Statens vegvesens Vegkart
Ryggsvømmermalle

Ryggsvømmermalle er en fiskeart som har fått navn etter sin karakteristiske måte å svømme på. De er populære akvariefisk, og later til å ha blitt holdt i århundrer, da de er avbildet i gammel egyptisk kunst.
Voksne individer blir opp til 20 cm lange. De har store øyne og tre par skjeggtråder.
Den lysebrune kroppen er dekket med mørke flekker i forskjellige størrelser. 
Epitetet nigriventris betyr «svart mage». Fisken har fått dette navnet fordi undersiden av kroppen er mørkere enn oversiden, motsatt av det som er vanlig hos fisk. Dette tjener til kamuflasje når fisken svømmer på rygg nær vannflaten. .


== Eksterne lenker ==
(en) Ryggsvømmermalle – oversikt og omtale av artene i WORMS-databasen 
(en) Ryggsvømmermalle i Encyclopedia of Life 
(en) Ryggsvømmermalle i Global Biodiversity Information Facility 
(en) Ryggsvømmermalle hos FishBase 
(en) Ryggsvømmermalle hos ITIS 
(en) Ryggsvømmermalle hos NCBI 
(en) Kategori:Synodontis nigriventris – bilder, video eller lyd på Wikimedia Commons 
Synodontis nigriventris – detaljert informasjon på Wikispecies 
(en) Synodontis nigriventris - FishBase
Boknasundbrua

Boknasundbrua er ei 385 meter lang fritt frambyggbru langs europavei 39. Brua krysser Boknasundet mellom øyene Vestre Bokn og Austre Bokn. Den ble åpnet i 1991.


== Se også ==
Ognasundbrua
FrekasundbruaListe over broer i Norge
Liste over broer i Norge etter lengde


== Eksterne lenker ==
Structurae: Boknasund Bridge
Myster kraftverk

Myster kraftverk er et vannkraftverk som ligger Eksingedalen i Vaksdal kommune i Vestland. Kraftverket er et elvekraftverk uten eget reguleringsmagasin og utnytter den naturlige vannføringen i de regulerte elvene. Produksjonen ble startet i 1987.
Kraftverket forsynes gjennom en 8,7 km lang tunnel fra inntaksmagasinet i Nesevatnet og i elven Leiro.  Tunnelen har en fallhøyde på 240 m.
Konsesjonsvilkårene til drift av kraftverket setter krav til minstevannføring.  Nedslagsfeltet er på 205 km² og tilsiget på 570 millioner m³.
Kraftstasjonen er utstyrt med en francisturbin på 107 MW. Midlere årsproduksjon er på 307 GWh.
Kraftverket eies og driftes av Eviny AS.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Eksingedals- og Teigdalsvassdraget
BKK Arkivert 15. desember 2017 hos Wayback Machine.
Mihrab

Mihrab (persisk مهراب or محراب, arabisk ألمحراب pl. محاريب, noen ganger mehrab eller mehraab) er en nisje i en moskévegg, som viser qibla, dvs bønneretningen mot Kaba.
Veggen rundt kalles qibla-veggen, og mihraben gir inntrykk av å være en dør eller åpning mot Mekka. Størrelsen kan variere, men den er vanligvis dekorert med ornamenter. Mihrabene ble introdusert under Umayyade-kalifen al-Walid I (705–715).
Finn Bjørnseth

Finn Bjørnseth (født 15. juli 1924, død 31. oktober 1973) var en norsk forfatter.
Bjørnseth debuterte litterært i 1951 med novellesamlingen Unge netter. Senere ga han ut både romaner, novellesamlinger og diktsamlinger.
I 1960 ble Finn Bjørnseth belønnet med Gyldendals legat.


== Bibliografi ==
Unge netter – noveller (1951)
Før vingene bører – roman (1952)
Syv septimer – diktsamlig (1954)
Til minne om en klode – diktsamling (1955)
Vandreren – diktsamling (1955)
Maktesløs forkynnelse – andaktsbok (1959)
Noen å være glad i : Åtte usannsynlige fortellinger om kjærlighet – (1959)
Et ildens barn – roman (1960)
60-talls-ballade – dikt (1960)
En barhodet pike – (1961)
Vuggevise for aftenlandet – dikt (1962)
Fordi – dikt (1963)
-og det halve riket – (1963)
Papirene fra «Europa» og andre noveller – noveller (1964)
Fra de nakne ordene – dikt (1965)
Den innerste esken – roman (1966)
Noveller i utvalg – (1966)
Ord for to stemmer – hørespill, NRK Radioteatret (1966)
Beatrice – dikt (1967)
Franceska : En prosafabel fra vår egen tid – (1968)
Hans Eksellense hadde tre sønner – roman (1969)
1970 – dikt (1970)
Logos – dikt (1972)
Fra det dype : Huspostill for 70-tallet – (1973)


== Referanser ==
Fageol

Fageol var en amerikansk produsent av busser, som ble stiftet i 1922 av Fageol-brødrene.
Selskapet var verdens første til å bygge en buss fra grunnen av. Brødrenes mål var å bygge en sikker buss, som ikke ville tippe over i skarpe svinger grunnet et høyt tyngdepunkt. Derfor bygget de en buss med stor akselavstand. Dette førte til at 
bussene fikk tilnavnet «Sikkerhetsbusser».
Fageol-brødrene solgte selskapet i 1927.


== Produkter ==
Sikkerhetsbuss (en: Safety Coach)
HRG

HRG (HRG Engineering Company Ltd) var en britisk bilprodusent som ble stiftet av E.A. Halford, Guy Robins og Henry Ronald Godfrey i 1936.
I 1938 var en av selskapets modeller den høyest plasserte britiske bilen i 24-timersløpet på Le Mans, og selskapets produkter vant 1&1/2-litersklassen i både 1939 og 1949. Bilproduksjonen stoppet i 1956, etter at 241 eksemplarer hadde blitt produsert. I 1965 viste selskapet en sportsbil-prototype, som aldri ble realisert.
Per Bronken

Per Kain Bronken (født 13. mars 1935 i Tromsø, død 4. oktober 2002) var en norsk teaterregissør, sceneinstruktør, skuespiller og forfatter.Bronken er trolig mest kjent som regissør bak fjernsynsteatrets oppsetninger av Benoni og Rosa, Jenny og Kong Lear, og TV-seriene Vestavind (1994), Offshore (1996) og Soria Moria (2000).
Bronken var historiens aller første Trikkefører Syversen da Folk og røvere i Kardemommeby ble urfremført i 1956, men viet seg senere til instruktøroppgaver. Han var instruktør ved Fjernsynsteatret 1961–67, ved Nationaltheatret 1967–70, og så igjen ved Fjernsynsteatret 1970–86. Blant hans store oppgaver på Nationaltheatret var Romeo og Julie, Fruen fra havet, Don Carlos og Katt på hett blikktak. Han var også regiansvarlig for Det norske teatret, Den Nationale Scene og Den Norske Opera.
Som forfatter utga Bronken både en roman, noen diktsamlinger og noen gjendiktninger. Han ble tildelt Gyldendals legat i 1961.


== Bibliografi ==
Bronken, Per (1955). Kom drikk også mitt blod. Oslo: Gyldendal.  [Diktsamling]
Bronken, Per (1956). Dikt før daggry. Oslo: Gyldendal. 
Bronken, Per (1958). Naken som de andre. Oslo: Gyldendal.  [Diktsamling]
Bronken, Per (1960). Dypest på bunnen av havet. Oslo: Gyldendal.  [Diktsamling]
Bronken, Per (1961). Avbrutt karneval. <Oslo>: Gyldendal.  [Roman]
Bronken, Per (1979). Skibbrudd på kysten av Bøhmen. Oslo: Gyldendal. ISBN 8205115508.  [Diktsamling]
Bronken, Per (1979). Kranser av blod. Oslo: Gyldendal. ISBN 8205118612.  [Diktsamling]
Bronken, Per (1980). Sannhet svøpt i dunkel dis. Gjendiktninger fra renessanse, barokk, romantikk, ekspresjonisme. Oslo: Gyldendal Norsk Forlag. ISBN 8205122113. 
Bronken, Per (1987). Knapt tilmålt tid. Oslo: Solum. ISBN 8256004614.  [Diktsamling]
Bronken, Per (1996). Aldri vi deg glemme vil. Oslo: Ex libris. ISBN 8273846083.  [Illustrert av Rune Johan Andersson]


== Drama ==
Svermere – hørespill i 5 episoder etter Knut Hamsuns roman. Sendt i NRK Radioteatret (1987)
Olav og Ingunn – hørespill i 7 episoder etter Sigrid Undsets roman Olav Audunssønn i Hestviken'. Sendt i NRK Radioteatret (1988)
Fortuna – hørespill i 5 episoder etter Alexander Kiellands roman. Sendt i NRK Radioteatret (1988)
En vandrer spiller med sordin – hørespill i 3 episoder etter Knut Hamsuns roman. Sendt i NRK Radioteatret (1990)


== Referanser ==


== Eksterne lenker ==
(en) Per Bronken på Internet Movie Database 
(no) Per Bronken hos Nationaltheatret 
(no) Per Bronken hos Sceneweb 
(sv) Per Bronken i Svensk Filmdatabas 
(en) Per Bronken på AllMovie 
(en) Per Bronken hos The Movie Database
Jelcz

Zakłady Samochodowe Jelcz SA er en polsk bussprodusent fra byen Jelcz-Laskowice. Tidligere produserte Jelcz også lastebiler.
Selskapet ble stiftet i 1952 som Jelczańskie Zakłady Samochodowe i Jelcz. I 1954 produserte selskapet sin første buss, og i 1959 laget de den første lastebilen, av merket Wisent. Fra 1968 ble navnet Jelcz brukt også på lastebilene.
I dag produserer Jelcz bare busser, av typene:

Bybusser
Skolebusser
Mellomdistansebusser
Langdistansebusser
Minibusser/midibusser
Leddbusser
Trolleybusser
		
		
		
		


== Eksterne lenker ==
Offisielt nettsted 
(en) Jelcz vehicles – kategori av bilder, video eller lyd på Commons
Stor-Graddis naturreservat

Stor-Graddis naturreservat ligger på nordøstsiden av Graddiselva i Saltdal kommune i Nordland. Naturreservatet har et areal på ca. 4 600 dekar. Området er vernet for å bevare en variert og spesiell furuforekomst med alt naturlig plante- og dyreliv og med alle de naturlige økologiske prosessene.


== Referanser ==


== Eksterne lenker ==
Nasjonalparkstyre: Stor-Graddis naturreservat
Coffee County (Alabama)

Coffee County er et fylke i den amerikanske delstaten Alabama. Det ligger i de sørlige delene av staten og grenser mot Pike County i nord, Dale County i øst, Geneva County i sør, Covington County i vest og mot Crenshaw County i nordvest.
Coffee Countys totale areal er 1 762 km² hvorav 4 km² er vann. I 2000 hadde fylket 43 615 innbyggere og administrasjonssenteret ligger i byen Elba. 
Fylket ble etablert i 1841 og har fått sitt navn etter general John Coffee.


== Eksterne lenker ==
(en) Offisielt nettsted 
(en) Coffee County, Alabama – kategori av bilder, video eller lyd på Commons
Pansermaller

Pansermaller er en gruppe maller som lever i ferskvann.
De har sitt norske navn fra sine panserlignende skjell som gir dem god beskyttelse. 
Det vitenskapelige navnet har de fra de greske ordene kallis (vakker) og ichthys (fisk).
De fleste artene stimer. De finnes i alt fra strie fjellbekker til stillestående vann.
For å kompensere for oksygenmangelen i sistnevnte vanntype har de utviklet et sekundært respirasjonssystem, tarmånding. Dette innebærer at de regelmessig svømmer til overflaten og snapper i seg litt luft som senere passerer tarmen hvor oksygenet utvinnes.


== Fossiler ==
Den eldste kjente fossilarten av pansermaller er Corydoras revelatus fra Salta i Argentina fra sen paleocen. Denne arten er foreløpig plassert i Corydoras, men er utvilsomt et medlem av gruppen Corydoradinae.
Et fossil identifisert som Hoplosternum sp. er også funnet i La Venta-formasjonen i Río Magdalena i Colombia, og er anslått til å være fra midten av miocen.


== Akvaristikk ==
Pansermaller er fredelige og aktive fisk som svømmer rundt på bunnen og leter etter mat. På denne måten hjelper de til å holde rent i overfôrede akvarier.


== Eksterne lenker ==
(en) pansermaller – oversikt og omtale av artene i WORMS-databasen 
(en) pansermaller i Encyclopedia of Life 
(en) pansermaller i Global Biodiversity Information Facility 
(no) pansermaller hos Artsdatabanken 
(en) pansermaller hos Fossilworks 
(en) pansermaller hos ITIS 
(en) pansermaller hos NCBI 
(en) Kategori:Callichthyidae – bilder, video eller lyd på Wikimedia Commons 
Callichthyidae – detaljert informasjon på Wikispecies
Butler County (Alabama)

Butler County er et fylke i den amerikanske delstaten Alabama. Det ligger i de sørlige delene av staten og grenser mot Lowndes County i nord, Crenshaw County i øst, Covington County i sørøst, Conecuh County i sørvest, Monroe County i vest og mot Wilcox County i nordvest.
Butler Countys totale areal er 2 012 km² hvorav 3 km² er vann. I 2000 hadde fylket 21 399 innbyggere. Administrasjonssenteret ligger i byen Greenville. 
Fylket ble etablert i 1819 og har fått sitt navn etter kaptein William Butler.


== Eksterne lenker ==
(en) Offisielt nettsted 
(en) Butler County, Alabama – kategori av bilder, video eller lyd på Commons
Conecuh County

Conecuh County er et fylke i den amerikanske delstaten Alabama. Det ligger i de sørlige delene av staten og grenser mot Butler County i nordøst, Covington County i sørøst, Escambia County i sør og mot Monroe County i nordvest.
Conecuh Countys totale areal er 2 208 km² hvorav 4 km² er vann. Ved folketellingen i 2010 hadde fylket 13 228 innbyggere. Administrasjonssenteret ligger i byen Evergreen.
Fylket ble etablert i 1818 og ble erklært som katastrofeområde i september 1979 på grunn av orkanen Frederic.


== Referanser ==
Corydoras

Corydoras er en slekt pansermaller.
Navnet kommer av gresk kory (hjelm) og doras (hud).
Corydoras er en veldig stor slekt med over 180 beskrevne arter. I tillegg finnes det mange varianter. Flere hundre Corydoras-arter har ikke blitt klassifisert enda, men holdes av akvarister.
Disse artene gis C-numre. Pr. 2006 er 153 C-numre utdelt, hvorav 32 senere har fått skikkelige vitenskapelige navn.
Corydoras finnes i naturen i saktestrømmende og nesten stille (men sjelden stagnant) vann, hvor vannet er grunt og klart. Pansermaller finnes i store deler av Sør-Amerika, men finnes kun på dette kontinentet. Disse fiskene ser ut til å foretrekke sandbunn, eller sand blandet med gjørme, enkelte ganger dekket med detritus eller døde blader.
Elvebankene og -breddene har rik plantevekst, og her er det Corydoras-fiskene finnes. De lever i et bredt spekter av vanntyper, men er oftest å finne i bløtt vann som er nøytralt eller svakt alkalisk. De tåler veldig lite salt i vannet (noen arter tåler ikke salt i det hele tatt), og holder derfor ikke til i områder med tidevann. Mange arter samles i stimer på hundrevis eller tusenvis av individer, vanligvis av en enkelt art, men noen ganger med andre arter i blandingen.


== Arter (utvalg) ==
buepansermalle
Corydoras adolfoi
Corydoras atropersonatus
Corydoras delphax
Corydoras elegans
Corydoras eques
Corydoras gracilis
Corydoras guapore
Corydoras haraldschultzi
Corydoras julii
Corydoras loxozonus
Corydoras melanistius
Corydoras melini
Corydoras nattereri
Corydoras pulcher
Corydoras rabauti
Corydoras semiaquilus
Corydoras sterbai
Corydoras trilineatus
Corydoras weitzmani
Corydoras xinguensis
Corydoras zygatus
dvergpansermalle
flekket pansermalle
maskepansermalle
metallpansermalle
nettpansermalle
panda-pansermalle
pygmépansermalle
smaragdpansermalle
svartryggpansermalle


== Eksterne lenker ==
(en) Corydoras – oversikt og omtale av artene i WORMS-databasen 
(en) Corydoras i Encyclopedia of Life 
(en) Corydoras i Global Biodiversity Information Facility 
(en) Corydoras hos Fossilworks 
(en) Corydoras hos ITIS 
(en) Corydoras hos NCBI 
(en) Kategori:Corydoras – bilder, video eller lyd på Wikimedia Commons 
Corydoras – detaljert informasjon på Wikispecies
Pål Kraby

Pål Kraby (født 16. februar 1932, død 8. august 2009) var en norsk høyesterettsadvokat og leder av Norsk Arbeidsgiverforening (NAF). Han ble cand.jur. i 1959 og ansatt i NAF i 1963 som juridisk medarbeider. I 1968 ble han høyesterettsadvokat. I 1972 ble Kraby direktør og leder for NAFs utredningsavdeling, og i 1977 ble han administrerende direktør i NAF.
Han er særlig kjent for en lockout NAF iverksatte mot LOs medlemmer i 1986. Lockouten ble et nederlag for NAF,  og Kraby måtte etter nederlaget forlate NAF med en gyllen fallskjerm. Arne O. Holm, som avslørte avtalen om Krabys fallskjerm, fikk SKUP-prisen for avsløringen i 1992.Pål Kraby spilte i 1953 to landskamper i bandy. Hans bandyklubb var Ready.
Kraby var far til juristen Ida Hjort Kraby.


== Referanser ==


== Eksterne lenker ==
Bergens Tidende om lockouten.
Arne O. Holm fikk SKUP prisen for avsløringen om Pål Kraby sin fallskjerm
Storlia naturreservat

Storlia naturreservat ligger ved Bjøllånes i Dunderlandsdalen i Saltdal kommune i Nordland. Naturreservatet har et areal på ca. 23,5 km². Området er vernet for å sikre en naturlig utvikling av plante- og dyrelivet i et spesielt skog- og fjellområde i Dunderlandsdalen.
Naturreservatet grenser til Saltfjellet-Svartisen nasjonalpark.


== Referanser ==


== Eksterne lenker ==
Miljøstatus: Storlia naturreservat
Andersby ängsbackar

Andersby ängsbackar er et naturreservat i Uppsala län. Det ligger ved Dannemorasjön, ca. 5 km sør for Österbybruk i Östhammar kommune. Det er et gammelt kulturlandskap der det har levd mennesker og dyr siden jernalderen. Her finnes de største sammenhengende edelløvskogpartiene i denne delen av Uppland. Plante- og dyreriket er meget artsrikt, og det drives økologisk forskning i området. 
Naturreservatet er 2,04 km², hvorav 1,36 km² er landareal.


== Referanser ==
Frongoch interneringsleir

Frongoch interneringsleir utenfor den walisiske byen Frongoch i Gwynedd ble opprettet som en provisorisk leir for tyske krigsfanger under første verdenskrig. 
Frem til 1916 ble tyske fanger holdt i et forlatt brennevinsdestiller og noen enkle brakker. Etter påskeopprøret i april 1916 fant man det hensiktsmessig å flytte de tyske fangene, og brukte i stedet leiren til omkring 1800 irske fanger. Blant de som satt ser var Michael Collins og Arthur Griffith. Fangene fikk status som krigsfanger. Det er en utbredt misoppfatning at Eamon de Valera også var fengslet der, men han satt som vanlig fange i fengslene Dartmoor, Maidstone og Lewes. 
Leiren ble raskt et opplæringssted for irske republikanere, med organisatorer som Michael Collins som lærere i geriljakrigføring og politisk agitasjon. Den ble etterhvert kjent som ollscoil na réabhlóide («Revolusjonsuniversitetet») eller Sinn Féin University på folkemunne i Irland. 
Da David Lloyd George ble statsminister i desember 1916 tømte han leiren. Mange av fangene ble løslatt under et amnesti, mens andre ble flyttet og var fengslet til 1917 eller 1918. 
Den lokale skolen Ysgol Bro Tryweryn står nå på stedet hvor leiren lå. Det står en minneplakett med innskrift på irsk, walisisk og engelsk der.
Stormyra naturreservat (Grane)

Stormyra naturreservat ligger på nordsiden av Nedre Fiplingvatnet i Grane kommune i Nordland. Naturreservatet har et areal på 1 270 dekar. Området er vernet for å bevare et viktig våtmarksområde med tilhørende plante- og dyreliv, av hensyn til de rike myrtypene og det interessante fuglelivet.


== Referanser ==


== Eksterne lenker ==
Miljøstatus: Stormyra naturreservat
Verneforskrift for Stormyra naturreservat på lovdata.no
Ned Daly

Edward «Ned» Daly (født 28. februar 1891, død 4. mai 1916) var en av lederne av påskeopprøret i Dublin i 1916, og ble henrettet for sin rolle der. 
Han var født i Limerick, og var en yngre bror av Kathleen Clarke, Tom Clarkes kone. Onkelen var John Daly, som hadde deltatt i opprøret i 1867.
Daly var kommandant for 1. bataljon i Irish Volunteers' Dublin-brigade under opprøret. Han var den yngste som hadde så høy rang. Bataljonen var plassert i Four Courts og områder vest og nord for sentrum, hvor noen av de hardeste kampene stod. Han overgav seg med sin styrke den 29. april. Etter å ha blitt stilt for krigsrett og dømt til døden, ble han henrettet 4. mai 1916, 25 år gammel.


== Referanser ==
Edward Daly

Edward Daly er navnet til flere personer:

Ned Daly (eg. Edward Daly), en av lederne for påskeopprøret i 1916
Edward Daly (biskop), katolsk biskop av Derry 1974–1993